|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |
| **UPRAVA ZA ZATVORSKI SUSTAV**  **I PROBACIJU**  **Zatvor u Požegi** |

RKP: 50400

Matični broj: 04982533

OIB: 74353238879

Grad: Požega

Ulica: Osječka 151 A

Razina: 11

Razdjel: 109

Šifra djelatnosti: 8423

Šifra grada: 351

Oznaka Razdoblja: 01.01.-30.06.2023.

Zakonski predstavnik: Tomislav Ferenc

Bilješke sastavila: Mirjana Raguž, viši stručni savjetnik u Odjelu financijsko knjigovodstvenih poslova u Zatvoru u Požegi

**B I LJ E Š K E**

**UZ GODIŠNJE FINANCIJSKO IZVJEŠĆE 01.01.-30.06.2023. GODINE**

**UVOD:**

Osnovna djelatnost: Zatvor u Požegi je posebna ustrojstvena jedinica Ministarstva pravosuđa i uprave, Uprave za zatvorski sustav i probaciju, kazneno tijelo zatvorenog tipa u kojem se izvršavaju mjere istražnog zatvora i izdržavanja kazne zatvora, odnosno preostali dio kazne do 6 mjeseci izrečenih u kaznenom postupku, kao i kazna zatvora i supletorna kazna izrečena u prekršajnom postupku.

Rad Zatvora u Požegi financira se iz sredstava Državnog proračuna, a kada je to moguće i iz ostvarenih vlastitih prihoda, te prihoda posebne namjene. Sukladno zakonskim odredbama zatvorenike se potiče na rad i omogućuje im se rad temeljem Zakona o izvršavanju kazne zatvora ( NN 14/21) i Pravilnika o radu raspolaganju novcem zatvorenika (NN 67/2022. Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave kaznenih tijela (NN 67/2023).

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2023. GODINE**

**6 - PRIHODI POSLOVANJA**

Ostvareni prihodi poslovanja tekuće godine na dan 30. lipnja 2023. godine veći su za 11,7% od ostvarenog u izvještajnom razdoblju prethodne godine, što je rezultat više evidentiranih prihoda iz nadležnog proračuna za financiranje rashoda redovnog poslovanja. Zbog zapošljavanja novih službenika, te odlaska jednog službenika u mirovinu došlo je od znatnog povećanja prihoda za financiranje rashoda istih.

**65 - PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Na ovom kontu evidentirani su prihodi s osnove sufinanciranja troškova sprovođenja zatvorenika i kopiranja za zatvorenike.

**66 – PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

Ovi prihodi u iznosu od 3.574,96 eur odnose se na prihode od pruženih usluga temeljem sklopljenih ugovora vezano za rad zatvorenika s vanjskim poslodavcima i usluga najma prostora. Ovi prihodi su znatno manji u odnosu na isto razdoblje prethodne godine jer je bilo manje ugovorenih poslova vezano za rad zatvorenika sa vanjskim poslodavcima.

**6711 PRIHODI IZ NADLEŽNOG PRORAČUNA ZA FINANCIRANJE REDOVNOG POSLOVANJA**

Ukupno prihodi na ovom kontu veći su za 11,6% u odnosu na izvještajno razdoblje prethodne godine i iznose 908.373,88 eur, a služe za pokriće rashoda redovnog poslovanja. Značajan je porast prihoda zbog dodatnih zapošljavanja službenika, odlaska jednog službenika u mirovinu, te nabave medicinske opreme za zatvorsku ambulantu, a čiji su prihodi bili nužni za podmirenje navedenih rashoda.

**683 - OSTALI PRIHODI**

Navedeni prihodi u ukupnom iznosu od 10.690,54 eur ostvareni su temeljem prijenosa prihoda od rabata ostvarenog putem zatvorske kantine.

**3 - RASHODI POSLOVANJA**

**31 - Rashodi za zaposlene** veći su za 16,1% u odnosu na prethodno razdoblje što je rezultat zapošljavanja novih službenika, ali i odlaska jednog službenika u mirovinu i isplate mu pripadajućih prava – otpremnina.

**32 - Materijalni rashodi** veći su za 2,2% i ukupno iznose 120.617,13 eur. Najveća odstupanja su na naknadama za prijevoz novozaposlenih službenika, službena putovanja, uredskom materijalu, službena, radna i zaštitna odjeća i obuća, usluge tekućeg i investicijskog održavanja – popravak službenog vozila, troškovi promidžbe i informiranja – zbog objave natječaja kod zapošljavanja novih službenika, te zdravstvenih usluga jer je došlo do porasta broja zatvorenika. Također, evidentno je smanjenje na kontu energije – zbog donošenja Uredbe o otklanjanju poremećaja na domaćem tržištu energije a koju je Vlada RH prvi put donijela 08. rujna 2022.

**34 – FINANCIJSKI RASHODI**

Financijski rashodi iskazani u obračunskom razdoblju 2023. godine iznose 164,25 eur i veći su u odnosu na iskazane u prethodnom obračunskom razdoblju. Isti se odnose na obračunate iznose platnoga prometa za redovno poslovanje i ovise o visini priljeva i odljeva novca po transakcijskim računima, broju provedenih platnih naloga, te o cjeniku naknada za bankarske usluge.

**4 – RASHODI ZA NABAVU NEFINANCIJSKE IMOVINE**

Iskazani su u iznosu od 12.151,29 eur i odnose se na nabavu nove telefonske centrale u Zatvoru u Požegi u iznosu 8.210,60 eur, nabavu medicinske i laboratorijske opreme u iznosu 3.003,19 eur za potrebe zatvorenika u zatvorskoj ambulanti te nabavu nove sušilice u iznosu 937,50 eur.

**AOP – 638 – VIŠAK PRIHODA**

Manjak prihoda i primitaka za pokriće u sljedećem razdoblju na navedenoj poziciji iskazan je u iznosu od 11.607,97 eur. Iskazani manjak prihoda poslovanja za 2023. godinu u iznosu od 1.069,25 eur povećao je preneseni manjak prihoda poslovanja od 10.538,72 eur.

Na povećanje iznosa manjka prihoda i primitaka u odnosu na početno stanje utjecale su ispostavljene fakture za rad zatvorenika kod drugih poslodavaca koje nisu naplaćene u razdoblju do 30.06.2023.

# B I LJ E Š K E

**UZ IZVJEŠTAJ O OBVEZAMA**

* 1. **- 30.06.2023. GODINE**
* stanje obveza na kraju izvještajnog razdoblja iznosi: 221.015,53 eur, od čega se:
  + na dospjele obveze odnosi 5.851,72 eur,
  + na nedospjele obveze 215.163,81 eur

Dospjele obveze odnose se na račun za sistematski pregled zaposlenika Zatvora u Požegi i račun za tekuće održavanje službenog vozila.

Nedospjele obveze odnose se na:

- međusobne obveze subjekata općeg proračuna (obveze za povrat u proračun koje refundira HZZO): 48.383,50 eur

- obveze za rashode za zaposlene u iznosu od 153.572,00 eur

- obveze za materijalne rashode u iznosu od 7.800,28 eur

- ostale tekuće obveze u iznosu od 4.895,03 eur

- obveze za nabavu nefinancijske imovine 513,00 eur

Upravitelj

Tomislav Ferenc